Diari Oficial de la Generalitat Valenciana


Sumari del DOGV 5199, del 15-02-2006 (2006/1359)

Notificació a Alejandro Melnikov Martínez. Recurs d'alçada número R-308/2005.
-----------------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1359


Organisme emissor
:   Conselleria de Territori i Habitatge

Tipus de document
:   Anunci

Notificació a Alejandro Melnikov Martínez. Recurs d'alçada número R-308/2005. [2006/M1359]  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Alejandro Melnikov Martínez, plaça de Massamagrell, número 4-4ª, 46060 Paterna, la resolució del recurs d'alçada amb el número de referència interna R-308/2005.  
Resolució de la secretària autonòmica de Territori i Medi Ambient del recurs d'alçada relatiu a l'expedient de desnonament administratiu per infracció de les prescripcions legals i reglamentàries vigents en matèria d'habitatges de protecció oficial de promoció pública V-DAIL-206/05, de l'habitatge siti a la plaça de Massamagrell, número 4, escala b, planta 2, porta 4, Paterna. Grup 467004.  
Dades del reclamant  
Cognoms i nom: Martínez-Esteve Melnikov, Alejandro  
Número d'expedient: V-DAIL-206/05  
Dades de l'habitatge   
Codi de l'habitatge. 1226844618  
Domicili: plaça de Massamagrell, número 4, esc. B, pl. 2, pta. 4, Paterna.  
Règim: arrendament  
Adjudicatari: Alejandro Melnikovf Martínez  
I. Antecedents  
Cronològicament exposats, els fets essencials relatius a aquest expedient (s'hi adjunta documentació justificativa), són els següents:  
1r. En data 23.05.1995, s'adjudica a Alejandro Melnikov Martínez l'esmentada habitatge en règim d'arrendament. (Document núm. 1).  
2n. En data 05.07.2004, es detecta que l'interessat apareix com a propietari de béns immobles en el Registre de la Propietat del Campello, per la qual cosa per mitjà d'un escrit de data 19.04.2005 se li requereix a fi que aclarisca la naturalesa d'aquests, i se li concedeix un termini de 15 dies per fer-ho. (Documents núm. 2 i núm. 3).  
3r. En data 10.05.2005, l'interessat presenta escrit d'al·legacions i documents que acrediten que és titular juntament amb la seua esposa Antonia Melnikova Kuznietsova, d'un habitatge siti al Campello (Alacant). (Document núm. 4).  
4t. S'inicia un procediment de desnonament per infracció de les prescripcions legals i reglamentàries vigents en matèria d'habitatges de protecció oficial de promoció pública:  
. El 31.05.2005, es dicta providència de desnonament. (Document núm. 5).  
. El 07.06.2004 s'elabora el plec de càrrecs i es notifica en data 08.06.2005. Es fa constar que no trobant-se l'interessat en el domicili, es fa càrrec d'aquest Elena Martínez-Esteve Vizcondelet. En data 16.06.2005, l'interessat presenta escrit d'al·legacions en el qual no es desvirtua la causa que va donar origen a l'expedient. (Documents núm. 6 i núm. 7).  
. El 29.06.2005, s'elabora la proposta de resolució i es notifica en data 30.06.2005, la qual rep l'interessat. El 15.07.2005 Alejandro Martínez Melnikov presenta escrit d'al·legacions, el qual no desvirtua la causa de l'expedient. (Documents núm. 8 i núm. 9).  
. En data 08.08.2005, el director general d'Habitatge i Projectes Urbans dicta resolució, i l'interessat acusa la recepció d'aquesta en data 09.08.2005. (Document núm. 10).  
. En data 01.09.2005, Alejandro Martínez-Esteve Melnikov interposa recurs d'alçada davant de la secretària autonòmica de Territori i Medi Ambient. (Document núm. 11).  
. Finalment, el 28.09.2005, l'interessat presenta sol·licitud de resolució del contracte per renúncia (Document núm. 12).  
II. Fonaments de dret  
I). La Llei 14/2003, de 10 d'abril, de Patrimoni de la Generalitat Valenciana.  
II). L'article 138 del Decret 2114/68, de 24 de juliol, sobre Reglament d'Habitatges de Protecció Oficial.   
III). L'article 30 del Reial Decret 2960/1976, de 12 de novembre, pel qual s'aprova el Text Refós de la Legislació d'Habitatges de Protecció Oficial.   
IV). Els articles 87 i 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, basant-se en la violació tàcita al procediment que implica la sol·licitud de resolució de mutu acord (renúncia) de l'adjudicatari.  
Resolució  
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol la desestimació del recurs d'alçada.  
Contra aquesta resolució, que posa fi a la via administrativa, es pot interposar recurs contenciós administratiu davant del jutjat contenciós administratiu corresponent en el termini de dos mesos, comptadors a partir de l'endemà de la recepció d'aquesta notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que es puga exercir qualsevol altre recurs que es crega oportú.  
València, 7 de desembre de 2005.. La secretària autonòmica de Territori i Medi Ambient: Cristina Serrano Mateo.